google/wiki40b huggingface dataset:
प्रतापसिंह बारहठ

प्रतापसिंह बारहठ (२४ मई १८९३ - २७ मई १९१८) भारत के स्वतंत्रता संग्राम के एक क्रांतिवीर थे।

परिचय

उनका जन्म राजस्थान के उदयपुर में २४ मई १८९३ में हुआ था।वे क्रान्तिवीर ठा.केसरी सिंह बारहठ के पुत्र थे। प्रारंभिक शिक्षा कोटा, अजमेर और जयपुर में हुई। क्रांतिकारी मास्टर अमीरचंद से प्रेरणा लेकर देश को स्वतंत्र करवाने में जुट गए। 
वे रासबिहारी बोस का अनुसरण करते हुए क्रांतिकारी आन्दोलन में सम्मिलित हुए। रास सिंह बिहारी बोस का प्रताप पर बहुत विश्वास था। २३ दिसम्बर १९१२ को लॉर्ड हर्डिंग्स पर बम फेंकने की योजना में वे भी सम्मिलित थे। उन्हें बनारस काण्ड के सन्दर्भ में गिरफ्तार किया गया और सन् १९१६ में ५ वर्ष के सश्रम कारावास की सजा हुई। बरेली के केंद्रीय कारागार में उन्हें अमानवीय यातनाएँ दी गयीं ताकि अपने सहयोगियों का नाम उनसे पता किया जा सके किन्तु उन्होने किसी का नाम नहीं लिया। २४मई १९१८ को जेल में ही अंग्रेजों की कठोर यातनाओं से वे शहीद हो गये।बरेली जेल में चार्ल्स क्लीवलैंड ने इन्हें घोर यातनाएं दी ओर कहा - "तुम्हारी माँ रोती है " तो इस वीर ने जबाब दिया - " में अपनी माँ को चुप कराने के लिए हजारों माँओ को नहीं रुला सकता। " और किसी भी साथी का नाम नहीं बताया।
ब्राह्म विवाह

भविष्य पुराण मेंब्रह्मा जी के अनुसार अच्छे सील स्वभाव वाले उत्तम कुल के वर्ग को स्वयं बुलाकर उसे अलंकृत और पूजित कर कन्या देना "ब्राह्म विवाह" कहलाता है। आगे ब्रह्माजी बतलाते हैं इस विवाह के बारे में इस विवाह से उत्पन्न धर्माचारी पुत्र दस पीढ़ी आगे और दस पीढ़ी पीछे के कुलों का तथा २१वां अपना भी उद्धार करता है।
जय पाण्डेय
नोटो फॉण्ट

नोटो (Noto) एक फॉण्ट-परिवार है। यह उन सभी लिपियों के लिये फॉण्ट की सुविधा प्रदान करेगा जो यूनिकोड मानक में कोडित हो चुकी हैं (अर्थात विश्व की लगभग सभी लिपियों के लिये)। इस फॉण्ट की डिजाइन इस प्रकार की गयी है कि कई लिपियों को मिश्रित करने पर भी वह देखने में सुन्दर और समस्यारहित दिखेगी। (सबकी समान ऊँचाई, मोटाई आदि)। यह फॉण्ट अपाचे लाइसेंस के अधीन निःशुल्क उपलब्ध है।
एच जे कनिया

सर हरिलाल जेकिसुनदास कनिया (3 नवम्बर 1890 - 6 नवम्बर 1951) स्वतन्त्र भारत के पहले मुख्य न्यायाधीश थे। उनका निधन पद सम्भालते हुए 1951 में हुआ था।

निजी जीवन

कनिया का जन्म 1890 में सूरत के एक मध्यम वर्ग परिवार में हुआ था। उनके दादा गुजरात में ब्रिटिश सरकार के लिए राजस्व अधिकारी थे, और उनके पिता, जेकिसुनदास, भावनगर रियासत के शामलदास कॉलेज में संस्कृत प्राध्यापक और फिर प्रधानाचार्य थे। उनके बड़े भाई, हीरालाल जेकिसुनदास, भी वकील थे। हीरालाल जेकिसुनदास के बेटे मधुकर हीरालाल जेकिसुनदास भी 1987 में सर्वोच्च न्यायालय के न्यायाधीश, और आगे चलके मुख्य न्यायाधीश बने। 1925 में कनिया का विवाह सर चुन्नीलाल मेहता की बेटी कुसुम मेहता से हुआ।

शिक्षा

कनिया ने 1910 में शामलदास कॉलेज से कला स्नातक की परीक्षा उत्तीर्ण की, और शासकीय विधी महाविद्यालय, बम्बई से 1912 में विधी स्नातक और 1913 में उसी विषय में स्नताकोत्तर की उपाधि प्राप्त की थी।

व्यावसायिक जीवन

अपनी पढ़ाई ख़त्म करने के बाद कनिया बम्बई के उच्च न्यायालय में वकील के तौर पर काम करने लगे। वकालत के साथ-साथ, थोड़े समय के लिए वह इंडिया लॉ रिपोर्ट्स के कार्यकारी सम्पादक भी थे। 1930 में कुछ वक़्त के लिए वह बम्बई उच्च न्यायालय में कार्यकारी न्यायाधीष बने और जून 1931 में वह उसी न्यायालय में अपर न्यायाधीष नियुत्त हुए। यह पद उन्होने 1933 तक सम्भाला। इसके बाद सहयोगी न्यायाधीष के रूप में नियुक्त होने के लिए कनिया ने तीन महीने इंतेज़ार किया। इन तीन महीनों के लिए वह फिर वकालत को लौटे और अंततः जून 1933 में उनकी पदोन्नति हुई।
1943 की बर्थडे ऑनर्ज़ लिस्ट में कनिया का नाम था और उन्हे सर की उपाधि मिली।. इस समय तक वह बम्बई उच्च न्यायालय के सबसे वरिष्ठ सहयोगी न्यायाधीष थे और न्यायाधीश सर जॉन बोमॉन्ट के सेवानिवृत्त होने के बाद कनिया को यह पद मिलना था। लेकिन बोमॉन्ट भारतीयों के खिलाफ़ पक्षपाती थे और इसलिए उन्होने कनिया की जगह सर जॉन स्टोन का नामांकन किया। स्टोन व्यक्तिगत रूप से इस फ़ैसले के विरुद्ध थे पर उन्होने यह नामांकन स्वीकार करा। तब भी मई-सितम्बर 1944 और जून-अक्टूबर 1945 कनिया ने कार्यकारी मुख्य न्यायाधीष का पद सम्भाला। 20 जून 1946 में वह संघीय न्यायालय के सहयोगी न्यायाधीष नियुक्त हुए। 14 अगस्त 1947 को संघीय न्यायालय के मुख्य न्यायाधीष सर पैट्रिक स्पेन्ज़ सेवानिवृत्त हुए और तब यह पद कनिया को मिला। 26 जनवरी को जब स्वतनत्र भारत एक गणराज्य बना तो कनिया देश के सर्वोच्च न्यायालय के पहले मुख्य न्यायाधीश बने और उन्होने अपनी शपथ भारत के पहले राष्ट्रपति डॉ॰ राजेन्द्र प्रसाद के सामने पढ़ी। 6 नवम्बर 1951 को 61 साल के कनिया की मृत्यु दिल के दौरे से हुई।
देव वर्मन

देव वर्मन त्रिपुरा के ककबरक भाषा बोलने वाले लोगों का पारिवारिक नाम (सरनेम) है। त्रिपुरा राज्य के भारत में विलय (१९४९) के पूर्व ये लोग त्रिपुरा राज्य के बहुसंख्यक हुआ करते थे।
यामिनी सिंह

कैरियर

यामिनी सिंह ने के॰ बिक्रम सिंह की रेवती और मीता वशिष्ठ अभिनीत फ़िल्म तरपन से शुरूआत की जो साल १९९४ में प्रदर्शित हुई थी। इस फिल्म में उन्होंने ओम पुरी की बेटी की भूमिका निभाई थी। इसके बाद, उन्होंने टेलीविज़न धारावाहिक कोलगेट टॉप-१० में "लवली" का किरदार निभाया था।
इसके बाद यामिनी सिंह ने भारतीय कई टेलीविज़न धारावाहिकों जैसे; बंधन, दामन, घर एक मंदिर, कोशिश - एक आशा, शहनाई, हुकुम मेरे आका, जब प्यार हुआ, शादी स्ट्रीट, हरि मिर्ची लाल मिर्ची, हम हैं ना ला-जवाब, मेरी डोली तेरे अंगना, हर घर कुछ कहता है, बिदाई , झूमे जिया रे , तीन बहुरानियां , मेरे घर आयी एक नन्ही परी और चलती का नाम गाड़ी...लेट्स गो में अभिनय किया है। साथ ही लाइफ ओके पर चलने वाले क्राइम धारावाहिक सावधान इंडिया में भी उनकी कई महत्वपूर्ण भूमिकाएँ हैं। इन सबके अतिरिक्त वह कई विज्ञापनों में भी कार्य कर चुकी है, और मल्लिका साराभाई के नटरानी में सिलसिले नामक एक नाटक में भी एक भूमिका निभा चुकी है।
२०१८ में श्रीधर रंगायन द्वारा निर्देशित और सोलारिस पिक्चर्स द्वारा निर्मित हिंदी फीचर फिल्म ईवनिंग शैडो में, यामिनी सिंह ने सरिता की भूमिका निभाई है, जो एक दक्षिण भारतीय महिला है और साथ ही घरेलू स्तर पर खराब स्थिति के होने के बावजूद भी जीवन के उज्जवल भविष्य को देखती है।
भाषाई अल्पसंख्यक

भाषाई अल्पसंख्यक- भाषाई अल्पसंख्यक लोगो का वह समूह है जिनकी मातृभाषा उस राज्य की मुख्य या प्रमुख भाषा से भिन्न हो।किसी भी समूह को भाषाई अल्पसंख्यक घोषित करने का अधिकार राज्य को है।भाषाई अल्पसंख्यक का दर्जा राज्य उनके सामाजिक एवं आर्थिक विकास हेतु देता है जो उस राज्य के संविधान द्वारा अपेक्षित होती है। अलग -अलग देशों में भाषाई अल्पसंख्यकों के अधिकार एवं सुरक्षा के लिए संस्था/इकाई/अधिकारी की व्यवस्था होती है।भारतीय संदर्भ - भारत मे भाषाई अल्पसंख्यकों के विकास के लिए संविधान द्वारा विशेष अधिकारी नियुक्त किये जाने का प्रावधान है। भारतीय संविधान द्वारा 1957 में विशेष अधिकारी हेतु कार्यालय की स्थापना की गई जिसे आयुक्त नाम दिया गया,आयुक्त की नियुक्ति राष्ट्रपति के द्वारा की जाती है। आयुक्त का कार्य एवं उद्देश्य भाषाई अल्पसंख्यकों के सुरक्षा एवं विकास संबंधी कार्यो का अनुसंधान एवं इन कार्यो का राष्ट्रपति को प्रतिवेदन देना है। उसका लक्ष्य भाषायी अल्पसंख्यको को समाज के साथ समान अवसर प्रदान कर राष्ट्र की गतिशीलता में उनकी सहभागिता पुष्ट करना है। संवैधानिक उपबंध- भारतीय संविधान का भाग 17,अनुछेद 350खः जोड़ा गया है।
हमीरपुर गाँव, तिरवा (कन्नौज)

{{Infobox Indian Jurisdictions
|type          = गाँव
|native_name       = हमीरपुर
|state_name       = उत्तर प्रदेश
|district        = कन्नौज
|official_languages   = [[हिन्दी]
], अवधी, बुंदेली, भोजपुरी, ब्रजभाषा, पहाड़ी, उर्दु, अंग्रेज़ी
|vehicle_code_range   = UP
|website         = kannauj.nic.in
|website_caption     = kannauj.nic.in 
|area_telephone     = 
|postal_code       = 
|latd = 27.22
|longd= 79.50 
|locator_position    = right
|inset_map_marker    = yes
|area_total       = 
|area_magnitude     = 
|altitude        = 
|sex_ratio        = 
|literacy        = 
|literacy_male      =  
|literacy_female     =  
|climate         = 
|precip         = 
|temp_annual       = 
|temp_winter       = 
|temp_summer       =  
|population_total    = 
|population_as_of    = 
|population_density   = 
|leader_title_1     = 
|leader_name_1      = 
|established_date    = 
|coord_title       = yes
}}
हमीरपुर तिरवा, कन्नौज, उत्तर प्रदेश स्थित एक गाँव है।
चेतक (मस्तिष्क)

चेतक या थैलेमस मस्तिष्क का एक भाग है जो प्रमस्तिष्क प्रांतस्था और मध्यमस्तिष्क के बीच स्थित है।
रामानंदी संप्रदाय

Ramanandi Sampraday is basically a group of devotee , which are direct or indirect disciples of Shri RamanandaCharya ( Ramananda Acharya)
आपदा

आपदा एक प्राकृतिक या मानव निर्मित जोखिम का प्रभाव है जो समाज या पर्यावरण को नकारात्मक रूप से प्रभावित करता है आपदाशब्द ज्योतिष विज्ञान से आया  है इसका अर्थ होता है कि जब तारे बुरी स्थिति में होते हैं तब बुरी घटनायें होती हैं
समकालीन शिक्षा में, आपदा अनुचित प्रबंधित जोखिम के परिणाम के रूप में देखी जाती है, ये खतरे आपदा और जोखिम के उत्पाद हैं। आपदा जो कम जोखिम के क्षेत्र में होते हैं, वे आपदा नहीं कहे जाते हैं, जैसे-निर्जन क्षेत्र में
विकासशील देश आपदा का भारी मूल्य चुकाते हैं- आपदा के कारण ९५ % मौतें विकासशील देशों में होती हैं और प्राकृतिक आपदा से होने वाली मौतें २० गुना ज्यादा हैं। औद्योगिक देशों की तुलना में विकाशशील देशों का (GDP %).
आपदा को निम्न प्रकार से परिभाषित किया जा सकता है -एक दुखद घटना, जैसे सड़क दुर्घटना, आग, आतंकवादी हमला या विस्फोट, जिसमें कम से कम एक पीड़ित व्यक्ति हो।

वर्गीकरण

विस्नेर एट अल एक सामान्य विचार को प्रकट करते हैं जब वे तर्क देते हैं कि सभी आपदा मनुष्य द्वारा उत्पन्न माने जा सकते हैं, इसका कारण यह है कि कोई भी खतरा विनाश में परिवर्तित हो इससे पहले मनुष्य इसे रोक सकता है। इस प्रकार सभी आपदा मानवीय असफलता का परिणाम है, जो अनुचित आपदा प्रबंधन (disaster management) उपायों का सूचक हैं 
आपदा को नियमित, प्राकृतिक व मानव निर्मित के भेदों में बटा है। हालाँकि विकासशील देश (developing countries) में कोई एक मूल कारण नहीं है। एक विशेष आपदा प्रभाव को बढाने वाला हो सकता है भूकंप, जो समुद्री तटों में सुनामी के द्वारा बाढ़ लाता है, इसका एक उत्कृष्ट उदाहरण है।

प्राकृतिक आपदा

एक प्राकृतिक आपदा (hazard) एक स्वाभाविक परिणाम है (जैसे ज्वालामुखी विस्फोट (volcanic eruption) या भूकंप) जो मनुष्य को प्रभावित करते हैं। उपर्युक्त आपातकालिन प्रबंधन (emergency management) की कमी द्वारा मानव सुभेद्यता (vulnerability) से वित्तीय, पर्यावरण सम्बन्धी या मानवीय प्रभाव होतें हैं। परिणामी हानि या विरोध आपदा जनसँख्या के सहयोग की क्षमता पर निर्भर करती है। समझ निर्माण में केंद्रित है "आपदा के समय खतरों के होने से जोखिम होता है"। इसलिए प्राकृतिक खतरा कभी भी ऐसे क्षेत्रों में प्राकृतिक आपदा नहीं होगी। यानि निर्जन क्षेत्रों में प्रबल भूकंप प्राकृतिक शब्द विवादित है, क्योंकि घटनायें, बिना मानवीय सहभागिता के आपदा या ख़तरा नहीं है।

मानव निर्मित आपदा

मानवीय कार्य से निर्मित आपदा लापरवाही, भूल, या व्यवस्था की असफलता मानव - निर्मित आपदा कही जाती है। मानव निर्मित आपदा तकनीकि या सामाजिक कहे जाते हैं तकनीकि आपदा तकनीक की असफलता के परिणाम हैं जैसे इंजीनियरिंग असफलता, यातायात आपदा या पर्यावरण आपदा (environmental disaster), समेत.सामाजिक आपदा एक मजबूत मानवीय प्रेरणा है, जैसे आपराधिक क्रिया (criminal acts), भगदड़ (stampede), दंगा (riot) और युद्ध.
दांडी, नवसारी

विवरण

दांडी जलालपुर तालुका में एक बस्ती है। यह नवसारी शहर के पास अरब सागर के तट पर स्थित है। सन् 1930 में महात्मा गांधी ने नमक मार्च के लिए यह स्थान चुनने के बाद विश्वभर में प्रसिद्ध हुआ। उन्होंने साबरमती (अहमदाबाद) से दांडी  अपने कुछ अनुयायियों के साथ नमक पर कर लगाने के विरोध में अभियान चलाया।  अहमदाबाद से दांडी तक 24 दिनों के लिए पैदल यात्रा मे हजारों लोगों ने भाग लिया
भारत सरकार ने साबरमती-दांडी खंड को पर्यटन केंद्र के रूप में विकसित करने की योजना शुरू की। सरकार ने भी भारतीय स्वतंत्रता आंदोलन का नमक मार्च के उपलक्ष्य में एक स्मारक के निर्माण के लिए प्रस्ताव किया।
अबाया

औचित्य

يَا أَيُّهَا النَّبِيُّ قُل لِّأَزْوَاجِكَ وَبَنَاتِكَ وَنِسَاءِ الْمُؤْمِنِينَ يُدْنِينَ عَلَيْهِنَّ مِن جَلَابِيبِهِنَّ ذَٰلِكَ أَدْنَىٰ أَن يُعْرَفْنَ فَلَا يُؤْذَيْنَ وَكَانَ اللَّهُ غَفُورًا رَّحِيمًا -قران ٣٣:١٥
अनुवाद: प्रथम पैग़म्बर अपनी पत्नियों और बेटियों और मुसलमानों की महिलाओं से कह दो कि (बाहर निकला तो) अपने (मूंहों) पर चादर लटका (कर घूंघट निकाल) लिया करें. यह बात उनके लिए सबब पहचान (वामतयाज़) होगा तो कोई उन्हें आईंज़ा न देगा. ईश्वर देने वाला मेहरबान है।
अबाया बड़े सल्फ़ी मुस्लिमानों आबादी वाले देशों में सबसे आम है, पूरे शरीर के रूप में, चेहरे और हाथ सहित आवारह के तत्वों पर विचार कर रहे हैं: कि जो खून या शादी से असंबंधित पुरुषों से सार्वजनिक में छुपा किया जाना चाहिए।

देशों

कुछ अरब राज्यों और सऊदी अरब के बाहर, जैसे मुस्लिम बहुल आबादी के साथ देश में हिन्दुस्तान, इंडोनेशिया, ईरान और पाकिस्तान असामान्य है, लेकिन उन देशों में कई वह पहनना।

मध्य पूर्व

सऊदी अरब में, वे महिलाओं को सार्वजनिक रूप से कवर करने के लिए आवश्यकता होती है।.
ईरान में, कवर अक्सर एक चदोर रूप में संदर्भित किया जाता है। दक्षिण एशिया में, वह एक बुर्का के रूप में जाना जाता है।
शेख भिखारी

शेख भिखारी का जन्म सन् 1819 ई० में झारखंड के राँची जिला बुड़मो में हुआ था। वह सन् 1857 की क्रांति के दूसरे शहीद थे। 1857  की जंग ए आजादी में लड़नेवाले शेख भिखारी का जन्म 1831 ई में रांची जिला के होक्टे गांव में एक बुनकर अंसारी परिवार में हुआ था़।  बचपन से वह अपने खानदानी पेशा, मोटे कपड़े तैयार करना और हाट बाजार में बेचकर अपने परिवार की परवरिश करते थे़। जब उनकी उम्र 20 वर्ष की हुई तो उन्होंने छोटानागपुर के महाराज के यहां नौकरी कर ली। परंतु कुछ ही दिनों के बाद उन्होंने राजा के दरबार में एक अच्छी मुकाम प्राप्त कर ली, बाद में बड़कागढ़ जगन्नाथपुर के राजा ठाकुर विश्वनाथ शाहदेव ने उनको अपने यहां दीवान के पद पर रख लिया़।  शेख भिखारी के जिम्मे में बड़कागढ़ की फौज का भार दे दिया गया. 1856 ई में जब अंगरेजों ने राजा महाराजाओं पर चढ़ाई करने का मनसूबा बनाया तो इसका अंदाजा हिंदुस्तान के राजा-महाराजाओं को होने लगा था. जब इसकी भनक ठाकुर विश्वनाथ शाहदेव को मिली तो उन्होंने अपने वजीर पाण्डे गणपत राय, दीवान शेख भिखारी, टिकैत उमराँव सिंह से मशवरा किया.
इन सभी ने अंगरेजों के खिलाफ मोरचा लेने की ठान ली और जगदीशपुर के बाबू कुँवर सिंह से पत्राचार किया. इसी बीच में शेख भिखारी ने बड़कागढ़ की फौज में रांची एवं चाईबासा के नौजवानों को भरती करना शुरू कर दिया. अचानक अंगरेजों ने 1857 में चढ़ाई कर दी। विरोध में रामगढ़ के रेजिमेंट ने अपने अंगरेज अफसर को मार डाला। नादिर अली हवलदार और रामविजय सिपाही ने रामगढ़ रेजिमेंट छोड़ दिया और जगन्नाथपुर में शेख भिखारी की फौज में मिल गये। इस तरह जंगे आजादी की आग छोटानागपुर में फैल गयी। रांची, चाईबासा, संथाल परगना के जिलों से अंगरेज भाग खड़े हुए। इसी बीच अंगरेजों की फौज जनरल मैकडोना के नेतृत्व में रामगढ़ पहुंच गयी और चुट्टूपालू के पहाड़ के रास्ते से रांची आने लगे। उनको रोकने के लिए शेख भिखारी, टिकैत उमराव सिंह अपनी फौज लेकर चुट्टूपालू पहाड़ी पहुंच गये और अंगरेजों का रास्ता रोक दिया.। शेख भिखारी ने चुट्टूपालू की घाटी पार करनेवाला पुल तोड़ दिया और सड़क के पेड़ों को काटकर रास्ता जाम कर दिया। शेख भिखारी की फौज ने अंगरेजों पर गोलियों की बौछार कर अंगरेजों के छक्के छुड़ा दिये। यह लड़ाई कई दिनों तक चली। शेख भिखारी के पास गोलियां खत्म होने लगी तो शेख भिखारी ने अपनी फौज को पत्थर लुढ़काने का हुक्म दिया। इससे अंगरेज फौजी कुचलकर मरने लगे। यह देखकर जनरल मैकडोन ने मुकामी लोगों को मिलाकर चुट्टूघाटी पहाड़ पर चढ़ने के लिए दूसरे रास्ते की जानकारी ली। फिर उस खुफिया रास्ते से चुट्टूघाटी पहाड़ पर चढ़ गये। अंगरेजों ने शेख भिखारी एवं टिकैत उमराव सिंह को छह जनवरी 1858 को घेर कर गिरफ्तार कर लिया और सात जनवरी 1858 को उसी जगह चुट्टूघाटी पर फौजी अदालत लगाकर मैकडोना ने शेख भिखारी और उनके साथी टिकैत उमरांव को फांसी का फैसला सुनाया। आठ जनवरी 1858 को आजादी को शेख भिखारी और टिकैत उमराव सिंह को चुट्टूपहाड़ी के बरगद के पेड़ से लटका कर फांसी दे दी गयी.
आना सागर झील

इतिहास

आनासागर झील व अजमेर नगर का निर्माण पृथ्वीराज चौहान के पितामह अरुणोराज या आणाजी चौहान ने बारहवीं शताब्दी के मध्य (1135-1150 ईस्वी) करवाया था। आणाजी द्वारा निर्मित करवाये जाने के कारण ही इस झील का नामकरण आणा सागर या आना सागर प्रचलित माना जाता है।

निर्माण

झील के लिए जलसंभरण का कार्य स्थानीय आबादी द्वारा करवाया गया था। १६३७ ईस्वी में शाहजहाँ ने झील के किनारे लगभग १२४० फीट लम्बा कटहरा लगवाया और पाल पर संगमरमर की पाँच बारादरियों का निर्माण करवाया। झील के प्रांगण में स्थित दौलत बाग का निर्माण जहाँगीर द्वारा करवाया गया जिसे सुभाष उद्यान के नाम से भी जाना जाता है। आना सागर का फैलाव लगभग १३ किलोमीटर की परिधि में विस्तृत है।
रानिल विक्रम सिंघे

रानिल विक्रम सिंघे, (सिंहली : රනිල් වික්‍රමසිංහ, तमिल: ரணில் விக்ரமசிங்க; जन्म 24 मार्च 1949) श्रीलंका के राजनेता हैं जो श्रीलंका के १५वें प्रधानमंत्री हैं। उनका प्रधानमंत्री के रूप में कार्यकाल ९ जनवरी २०१५ से २६ अक्टूबर २०१८ तक रहा।
कारावेला बीच रिजॉर्ट

कारावेला बीच रिसोर्ट दक्षिण गोवा के सालसेट में स्थित एक बीच रिसोर्ट होटल हैं। यह गोवा (भारत) के पांच सितारा होटलों में से एक हैं। यह वरका समुद्र तट के शांत सफेद रेत पर स्थित है एवं 199-कमरे वाला यह रिसॉर्ट 24 एकड़ जमीन पर फैला हुआ है। वर्तमान में इस होटल का स्वामित्व आडवाणी होटल्स एंड रिसॉर्ट्स (इंडिया) के पास हैं, जिसका मुख्यालय नरीमन पॉइंट मुंबई में हैं। पूर्व में गोवा पुर्तगालियों की औपनिवेशिक विरासत हुआ करता था एवं वर्तमान में यह अपने समुद्र तटों के चलते विदेशी सैलानियों के बीच काफी लोकप्रिय है।

ख़बरों में

इस होटल पर मालिकाना हक रखने वाली आडवाणी होटल्स एंड रिसॉर्ट्स (इंडिया) लिमिटेड ने जनवरी २०१७ में बीएसई को सूचित किया था की मैसर्स वाईंडहम होटल एशिया पैसिफिक कंपनी लिमिटेड के साथ इस कंपनी का अंतर्राष्ट्रीय लाइसेंस और प्रशिक्षण समझौता "रमदा" ब्रांड के लिए 31 जनवरी २०१७ तक के लिए वैध है। अब "रमदा" ब्रांड इस होटल के साथ हट चुका हैं एवं यह होटल अब कारावेला बीच रिजॉर्ट के नाम से जाना जाता हैं।
आयरिश भाषा

आयरिश (अंग्रेज़ी: Irish) (मूल नाम: Gaeilge, teanga na Gaeilge, Ghaelacha) भारोपीय परिवार की एक गोइदेलिक भाषा है, जिसका उद्भव आयरलैंड में हुआ और आयरिश लोगों द्वारा बोली जाती है। आज आयरिश भले ही केवल आयरिश जनसंख्या के एक छोटे समुदाय द्वारा बोली जाती हो, लेकिन यह आयरिश राज्य के निवासियों के जीवन में एक महत्वपूर्ण प्रतीकात्मक भूमिका अदा करता है, जिसका इस्तेमाल देश भर में मीडिया, निजी संदर्भों और सामाजिक स्थितियों में किया जाता है। इसे आयरलैंड गणतंत्र की राष्ट्रीय और पहली आधिकारिक भाषा के रूप में संवैधानिक दर्जा प्राप्त है, इसके अलावा इसे यूरोपीय संघ के एक आधिकारिक भाषा के रूप में दर्जा प्राप्त है। आयरिश को उत्तरी आयरलैंड में भी आधिकारिक तौर पर अल्पसंख्यक भाषा का दर्जा प्राप्त है।
विश्वेदेव

विश्वेदेव (संस्कृत: विश्वेदेवाः ; शाब्दिक अर्थ : सभी देवता) से तात्पर्य 'सभी देवताओं' से है। ऋग्वेद में अनेकों मंत्रों में 'विश्वदेवाः' की स्तुति की गई है जैसे 1.89, 3.54-56, 4.55, 5.41-51, 6.49-52, 7.34-37, 39, 40, 42, 43, 8.27-30, 58, 83 10.31, 35, 36, 56, 57, 61-66, 92, 93, 100, 101, 109, 114, 126, 128, 137, 141, 157, 165, 181 आदि। ऋग्वेद के मंत्र 3.54.17 में इन्द्र को विश्वेदेवाः का अध्यक्ष कहा गया है। 'विश्वेदेवाः' अग्नि तथा श्राद्ध देवता का भी नाम है और इस नाम का एक राक्षस भी हुआ है, पर प्राय: विश्वेदेवा: उन सभी नौ या दस देवताओं के समूह के लिए आता है जिनके नाम वेद, संहिता तथा अग्निपुराण आदि में दिए गए हैं। भागवत में इन्हें धर्म ऋषि तथा (दक्षकन्या), विश्वा के पुत्र बताया है और इनके नाम दक्ष, व्रतु, वसु, काम, सत्य, काल, रोचक, आद्रव, पुरुरवा तथा कुरज दिए हैं। इन सबों ने राजा मरुत के यज्ञ में सभासदों का काम किया था।
वर्तमान मन्वन्तर में सात ही विश्वेदेव मान गए हैं और मार्कण्डेय पुराण के अनुसार विश्वामित्र के तिरस्कार करने के कारण इन्हें द्रौपदी के गर्भ से उनके पाँच पुत्रों के रूप में जन्म लेना और अश्वत्थामा के हाथों मरना पड़ा था। ऋग्वेद के कुछ सूक्तों में विश्वेदेवा की स्तुति की गई है और शुक्ल यजुर्वेद में इन्हें गणदेवता के रूप में माना गया है। वेद संहिता में इनकी सख्या केवल नौ है और इन्हें इंद्र, अग्नि आदि से कुछ निम्न श्रेणी का माना है। ये मानवों के रक्षक तथा सत्कर्मों के पुरस्कारदाता कहे जाते हैं और ऋक्संहिता के एक मंत्र में इन्हें विश्व के अधिपति की उपाधि दी गई है।
परिधीय तंत्रिका तंत्र

परिधीय तंत्रिका तंत्र (peripheral nervous system), तंत्रिका तंत्र का वह भाग है जो संवेदी न्यूरॉनों तथा दूसरे न्यूरानों से बनती है जो केन्द्रीय तंत्रिका तंत्र को परिधीय तंत्रिका तंत्र से जोड़ते हैं। इसमें केवल तंत्रिकाओं का समूह है, जो मेरूरज्जु से निकलकर शरीर के दोनों ओर के अंगों में विस्तृत है।
प्रवासी भारतीय सम्मान

प्रवासी भारतीय सम्मान भारत के प्रवासी भारतीय के मामलों का मंत्रालय द्वारा स्थापित एक पुरस्कार है जो प्रतिवर्ष प्रवासी भारतीय दिवस के अवसर पर भारत के राष्ट्रपति द्वारा प्रदान किया जाता है। यह पुरस्कार प्रवासी भारतीयों को उनके अपने क्षेत्र में किये गये असाधारण योगदान के लिये दिया जाता है।
निशाना-और-क्लिक

निशाना-और-क्लिक कंप्यूटर उपकरण माउस के द्वारा किया गया एक कार्य है।
रिक्त परिकल्पना

नमूने का आकार

जब परिकल्पना परीक्षण किया जाता है तो बहुत सारी इकाइयों (जिन्हें नमूना आकार भी कहा जाता है) का उपयोग किया जाता है। यह प्रक्रिया अध्ययन में शामिल इकाइयों की संख्या पर निर्भर करती है। भले ही एक रिक्त परिकल्पना जनसंख्या में कोई मायने नहीं रखती है, फिर भी इसे अस्वीकार नहीं किया जा सकता क्योंकि नमूना आकार बहुत छोटा है। विशेष प्रयोग अथवा सर्वेक्षण के लिए नमूना आकार परीक्षण की सांख्यिकीय क्षमता, प्रभाव आकार जो पता लगाने के लिए आवश्यक है और महत्व के वांछित स्तर पर निर्भर करता है सांख्यिकीय परीक्षण में सार्थकता स्तर रिक्त परिकल्पना के अस्वीकार होने की संभावना है जब रिक्त परिकल्पना को जनसंख्या में धारण किया गया हो। यह क्षमता रिक्त परिकल्पना के अस्वीकार होने की संभावना है जब रिक्त परिकल्पना को जनसंख्या में धारण नहीं किया गया हो (उदाहरणार्थ एक विशेष प्रभाव आकार हेतु)। नमूने का आकार जो परिकल्पना परीक्षण प्रक्रिया में इस्तेमाल किया जायेगा, से सम्बंधित निर्णय इन तीनों उपायों पर निर्भर करता है। 
नमूना आकार से संबंधित मुद्दें अध्ययन के योजना चरण में संदर्भित होने चाहिए।
पत्नीटॉप

सुरंग

हर वर्ष बर्फ़बारी के कारण यहाँ सर्दियों में यातायात रुक जाता है और कभी-कभी मीलों लम्बी क़तार लगने से ट्रक व अन्य वाहन दिनों तक रुके रहते हैं। मार्च 2017 में यहाँ भारत की सबसे लम्बी सुरंग का उदघाटन हुआ। 9.2 किमी (6 मील) लम्बी चेनानी-नाशरी सुरंग (जो पत्नीटॉप सुरंग भी कहलाती है) पत्नीटॉप से 2 किमी दक्षिण में चेनानी बस्ती से शुरु होती है और पत्नीटॉप से उत्तर में नाशरी गाँव तक जाती है। इस से जम्मू-श्रीनगर का फ़ासला 31 किमी घट गया है और ट्राफ़िक जाम भी कम होंगे।
वीके शशिकला

जन्म

शशिकला का जन्म चेन्नई से 330 किलोमीटर दूर तमिलनाडु राज्य में स्थित तंजौर जिले के थिरुथुरईपूंडी में 1957 में हुआ था। इनकी माता का नाम कृष्णावेणी और पिता नाम विवेकानंदन है।

व्यक्तिगत जीवन

इनका विवाह तमिलनाडु सरकार में पीआरओ रहे एम.नटराजन से हुआ था। शशिकला तीन दशक तक तमिलनाडु की मुख्यमंत्री जयललिता की अभिन्न सहेली रही। प्रारम्भ में यह मुख्यमंत्री जयललिता के कार्यक्रमों में फोटोग्राफी का कार्य करती थी और यहीं से जयललिता की ख़ास सहेली बन गई। जयललिता के संपर्क में आने पूर्व शशिकला फोटोग्राफी का स्टूडियो चलाती थी।तथा शादी एवम समारोहों में फोटोग्राफी करती थी। दिनांक १९ मार्च २०१८ को शशिकला के पति मरुथप्पा नटराजन का निधन हो गया।

राजनीतिक जीवन

31 दिसंबर 2016 को जयललिता के निधन के पश्चात् शशिकला ऑल इंडिया अन्ना द्रविड़ मुनेत्र कड़गम की महासचिव निर्वाचित हुई। शशिकला तमिलनाडु में चिनम्मा (मौसी ) के नाम से जानी जाती है। सक्रिय राजनीति में शशिकला का प्रवेश 31 दिसंबर 2016 से प्रारम्भ हुआ।आय से अधिक संम्पत्ति के अपराध में शशिकला को ४ वर्ष कैद की सजा के बाद 17 फरवरी 2017 को एआईएडीएमके के प्रेसिडियम चेयरमैन ई. मधुसूदन ने वी.के. शशिकला को पार्टी की प्राथमिक सदस्यता से बाहर कर दिया है।
सखी

सखी महिलाओं पर केन्द्रित हिन्दी की एक सामाजिक पत्रिका है।
ग़ुलाम अहमद फ़रोगी

ग़ुलाम अहमद फ़रोगी (1861-1919) भोपाल राज्य में अरबी और फ़ारसी भाषा के ख्याति के एक विद्वान और शायर थे। उन्होंने भोपाल के जहांगीरा स्कूल में शिक्षक और सुलेमानिया स्कूल में 'हेड मौलवी' के रूप में कार्य किया। ये दोनों स्कूल भोपाल रियासत के दौरान धनी वर्ग के छात्रों के दाखिले के लिए बहुत प्रसिद्ध थे।
गिनी रोमेटी

वर्जिनिया मैरी गिनी रोमेटी(जन्म-२९ जुलाई,१९५७) एक अमेरिकी व्यापारिक कार्यकारी है। वह आईबीएम की वर्तमान अध्यक्ष और सीईओ है, तथा कम्पनी की पहली मुख्य महिला है। जनवरी २०१२ में राष्ट्रपति और सीईओ बनने से पहले, वह वरिष्ठ उपाध्यक्ष और आईबीएम में बिक्री, विपणन और रणनीति समूह के कार्यकारी पदों का पद संभाला था। वह १९८१ में अपने डेट्रोइट कार्यालय में एक सिस्टम इंजिनियर के रूप में आईबीएम में शामिल हुई थी। लगातार १० वर्षो से वह फार्च्यून पत्रिका के ५० सबसे शक्तिशाली व्यावसायिक महिलाओं में नामित किया गया है, २०१२, २०१३। और २०१४ में #१ रैंकिंग हासिल की। उन्हें विभिन्न प्रकाशनों से सामान पुरस्कार व आलोचना प्राप्त हुई है।

प्रारंभिक जीवन और शिक्षा

रोमेटी ने उच्च सम्मान के साथ १९७९ में नार्थवेस्टर्न विश्वविद्याल के रोबर्ट आर मैककोर्मिक स्कूल ऑफ़ इंजीनियरिंग और एप्लाइड साइंस से स्नातक किया। रोमेटी कप्पा कप्पा गामा महाविद्यालय के सदस्य थे, अंततः इसके अध्यक्ष के रूप में सेवा करी।

करियर

१९७९ में स्नातक होने के बाद रोमेटी जनरल मोटर्स में काम करने लगे उसके बाद १९८१ में उन्होंने आईबीएम के डेट्रॉइट कार्यालय में एक सिस्टम इंजिनियर के तौर पे काम किया। वह १९९१ में आईबीएम के परामर्श समूह में शामिल हो गई। रोमेटी २००९ में बिक्री, विपणन और रणनीति के लिए वरिष्ठ उपाध्यक्ष और समूह के कार्यकारी बने और "आईबीएम के विकास की रणनीति के नेतृत्व में अपना श्रेय दिया। २५ अक्टूबर २०११ को, आईबीएम ने घोषणा की कि रोमेटी कंपनी के अगले अध्यक्ष और सीईओ बनने जा रही थी। रोमेटी की नियुक्ति पहली बार एक महिला सीईओ के तौर पे हुई।

बोर्ड और सम्मान

रोमेटी विदेश संबंध परिषद में कार्य करती है; अपने अल्मा माटर नॉर्थवेस्टर्न विश्वविद्यालय के न्यासी बोर्ड; बोर्ड ऑफ ओवरसीज़ और स्मारक स्लोअन-केटरिंग कैंसर केंद्र के प्रबंधको और द प्रकृति कंसर्वेंसी की सहायक कंपनी, लैटिन अमेरिका संरक्षण परिषद में एक परिषद के सदस्य हैं। उन्होंने २००६ से २००९ तक एआईजी के निदेशक मंडल में भी सेवा की।
अश्वघोष

जीवन वृत्त

उनका जन्म साकेत (अयोध्या) में हुआ था। उनकी माता का नाम सुर्णाक्षी था। चीनी परम्परा के अनुसार महाराज कनिष्क पाटलिपुत्र के अधिपति को परास्त कर वहाँ से अश्वघोष को अपनी राजधानी पुरुषपुर (वर्तमान पेशावर) ले गए थे। कनिष्क द्वारा बुलाई गई चतुर्थ बौद्ध संगीति की अध्यक्षता का गौरव एक परम्परा महास्थविर पार्श्व को और दूसरी परम्परा महावादी अश्वघोष को प्रदान करती है। ये सर्वास्तिवादी बौद्ध आचार्य थे जिसका संकेत सर्वास्तिवादी "विभाषा" की रचना में प्रायोजक होने से भी हमें मिलता है। ये प्रथमतः परमत को परास्त करनेवाले "महावादी" दार्शनिक थे। इसके अतिरिक्त साधारण जनता को बौद्धधर्म के प्रति "काव्योपचार" से आकृष्ट करनेवाले महाकवि थे।